
GLAVNI GRAD PODGORICA
Sekretarijat za kulturu 

Na osnovu člana 6 Odluke o kriterijumima za dodjelu stipendija ("Službeni list CG - Opštinski propisi", br. 29/20, 37/21 i 46/26), u vezi sa Odlukom gradonačelnika, broj: 01-018/26-6049/2 od 22.10.2026. godine, Sekretarijat za kulturu Glavnog grada, raspisuje

K O N K U R S
ZA DODJELU STIPENDIJA ZA STUDIJSKU 2026/2027. GODINU


I Za studijsku 2026/2027. godinu, dodijeliće se 20 stipendija studentima koji studiraju na ustanovama visokog obrazovanja u Crnoj Gori, 10  stipendija studentima koji studiraju na ustanovama visokog obrazovanja u inostranstvu, 3 stipendije studentima koji studiraju na ustanovama visokog obrazovanja u Crnoj Gori za deficitarne kvalifikacije i  2  stipendije  studentima koji studiraju na ustanovama visokog obrazovanja u inostranstvu za deficitarne kvalifikacije.

II - Pravo na stipendiju može ostvariti student/kinja završne godine osnovnih, postiplomskih specijalističkih studija i postdiplomskih master studija za studijske programe u oblasti društvenih, prirodnih, medicinskih, humanističkih, poljoprivrednih i tehničko-tehnoloških nauka. 

III - Pravo na stipendiju za deficitarne kvalifikacije može ostvariti student/kinja završne godine osnovnih, postiplomskih specijalističkih studija i postdiplomskih master studija za studijske programe u oblasti društveno-humanističkih nauka (predškolsko vaspitanje i obrazovanje i defektolog), prirodnih nauka (profesor matematike), medicinskih nauka (farmaceut) i tehničko-tehnoloških nauka (arhitekta). 

IV - Pravo na stipendiju može ostvariti student/kinja koji/a je prema nastavnom planu i programu ustanove visokog obrazovanja na kojoj studira položio/la ispite iz prethodne godine studija i stekao/la uslov za upis završne godine studija uz uslov da:
- ima najmanju srednju ocjenu, za sve godine studija 9,5;
-prvi put upisuje semestar studijske godine;
-nije gubio/la nijednu godinu tokom studija;
-ima prebivalište na području Glavnog grada Podgorice;
-je državljanin/ka Crne Gore;
-nije u radnom odnosu na neodređeno vrijeme.

Izuzetno iz ove tačke alineja 1, za studente koji se obrazuju za deficitarne kvalifikacije uslov je da imaju najmanju srednju ocjenu 8,00 za sve godine studija.

V - Uz prijavu na konkurs dostavlja se:
- uvjerenje o srednjoj ocjeni za sve godine studija,
- potvrdu (uvjerenje) od strane univerziteta o ekvivalenciji ocjene u odnosu na ECTS kredite i ocjene, 
- potvrda (uvjerenje) o upisu završne godine studija u skladu sa zakonom i programom ustanove visokog obrazovanja po kojem su upisali prvu godinu studija;
- potvrda (uvjerenje) o prebivalištu;
- potvrda (uvjerenje) o državljanstvu ili kopija biometrijske lične karte;
- potvrdu (izjavu, uvjerenje) da student/kinja nije u radnom odnosu na neodređeno vrijeme.

Dokumenta se dostavljaju u originalu ili ovjerene kopije.
Dokumenta (potvrda, diploma, uvjerenje i dr.), koja su na stranom jeziku, student/kinja je dužan/a da dostavi kopiju dokumenta na izvornom jeziku i prevedenu od ovlašćenog tumača.
VI - Mjesečni iznos stipendije za studijske programe u Crnoj Gori utvrđuje se u iznosu od 200,00 EURA koji se  isplaćuje od 1. do 5. u tekućem mjesecu za deset mjeseci studijske godine (ukupno 2.000,00 EUR). 
VII - Mjesečni iznos stipendije za studijske programe u inostranstvu utvrđuje se u iznosu od 300,00 EURA koji se  isplaćuje od 1. do 5. u tekućem mjesecu za deset mjeseci studijske godine (ukupno 3.000,00 EUR). 
VIII - Komisija za dodjelu stipendije (u daljem tekstu: Komisija) utvrđuje listu studenata koji ispunjavaju uslove iz ovog konkursa, rangiranu shodno srednjoj ocjeni u toku studija. Lista se objavljuje na internet stranici i oglasnoj tabli Glavnog grada. Učesnici na ovom konkursu imaju pravo prigovora Komisiji u roku od osam dana od dana objavljivanja liste. Odluka Komisije po prigovoru je konačna i objavljuje se na internet stranici  i oglasnoj tabli Glavnog grada.
IX - Gradonačelnik može, u izuzetnim slučajevima, na prijedlog Komisije, dodijeliti stipendiju i studentu/kinji  završne godine studija koji/a nije ispunio/la uslov iz tačke IV alineja 1 ovog konkursa ako se radi o studentu/kinji koji/a je u prethodnom školovanju pokazao/la izuzetne rezultate u oblasti naučnog, odnosno umjetničkog stvaralaštva, kao i studentu/kinji iz socijalno ugrožene porodice, studentu/kinji bez oba roditelja, studentu/kinji sa invaliditetom i studentu/kinji pripadniku/ci RE populacije. Za ispunjavanje uslova iz ove tačke, studenti su dužni da podnesu odgovarajuće dokaze izdate od nadležnog organa (potvrdu, uvjerenje, rješenje i sl.). 
X - Prijava - obrazac za prijavljivanje na konkurs može se preuzeti u prostorijama Sekretarijata za kulturu i sa internet stranice Glavnog grada - oglasni dio.
XI - Rok za podnošenje prijava na ovaj konkurs je 30 dana od dana objavljivanja Konkursa. Nepotpune i neblagovremene prijave neće se razmatrati.
XII - Prijava na ovaj konkurs dostavlja se u zatvorenoj koverti na adresu: Glavni grad Podgorica, Sekretarijat za kulturu, Ulica Marka Miljanova br. 4, Podgorica; na koverti je potrebno naznačiti: PRIJAVA NA KONKURS ZA DODJELU STIPENDIJA ZA STUDIJSKU 2026/2027. GODINU - KOMISIJA ZA DODJELU STIPENDIJA.
XIII - Ovaj konkurs objaviće se na internet stranici i oglasnoj tabli Glavnog grada i u jednom dnevnom štampanom mediju koji se distribuira na teritoriji Glavnog grada. 


Kontakt osoba: Ana Šćekić, samostalni savjetnik I;
tel: 020 225-144 i 225-168;
e-mail: ana.scekic@podgorica.me

